Ontstoke inwoners slag 292 krokodilleArgieffoto (Miniformat65, Pixabay) Altesaam 292 krokodille op ŉ krokodilplaas is in Wes-Papoea in Indonesië deur ontstoke inwoners geslag nadat een van die inwoners deur ŉ krokodil doodgebyt is. Die plaaslike nuuswebwerf Detik.com berig die man was Vrydag op soek na gras vir sy vee naby een van die krokodildamme toe die reptiel hom aangeval het. Ná sy begrafnis Saterdag het honderde ontstoke plaaslike inwoners na die plaas opgeruk om die reptiele te slag. Basar Manulang, hoof van die natuurbewaringsagentskap in Wes-Papoea, het gesê 292 krokodille is geslag. Krokodille is ŉ beskermde spesie in Indonesië.